Ο **Αθλητικός Σύλλογος Κοζάνης «ο Ηρακλής»** είναι ελληνικό αθλητικό σωματείο που δραστηριοποιείται στην πόλη της Κοζάνης, στον ομώνυμο νομό, όπου και βρίσκεται η έδρα του, το Κλειστό Γυμναστήριο «Ιωάννης Σκαρκαλάς». Επίσημο έτος ίδρυσής του είναι το 1998 και αγωνίζεται με χρώματα το μπλε και το λευκό. Ο σύλλογος διατηρεί τμήματα καλαθοσφαίρισης.

Τμήμα καλαθοσφαίρισης ανδρών
----------------------------

### Ιστορική αναδρομή

Κατά την αγωνιστική περίοδο 2009-10, ο Α.Σ. Ηρακλής Κοζάνης κατέκτησε την κορυφή του τελικού βαθμολογικού πίνακα της Α' Κατηγορίας Ανδρών της Ε.ΚΑ.Σ.ΔΥ.Μ. Κατά συνέπεια ανήλθε στα Πρωταθλήματα της Γ' Εθνικής Κατηγορίας.

Κατά την αγωνιστική περίοδο 2010-11 ο σύλλογος συμμετείχε στον 1ο Όμιλο Βορρά της Γ' Εθνικής, τερματίζοντας στην 6η θέση του τελικού βαθμολογικού πίνακα. Την ίδια επίδοση επανέλαβε και την επόμενη χρονιά, 2011-12, παραμένοντας χωρίς ιδιαίτερα προβλήματα στην κατηγορία.

Την περίοδο 2012-13 ο Α.Σ. Ηρακλής Κοζάνης κατόρθωσε να σκαρφαλώσει στην 3η θέση του βαθμολογικού πίνακα του ομίλου της. Ακολούθως αγωνίστηκε σε αγώνα κατάταξης εναντίον του Γ.Σ. Ελευθερούπολης, στον οποίο και ηττήθηκε με σκορ 104-91. Ωστόσο, λόγω ανακατατάξεων μεταξύ των ομάδων επετράπη στον Ηρακλή Κοζάνης να ανέλθει τελικά στη Β' Εθνική Κατηγορία για πρώτη φορά στην ιστορία της.

### Τρέχουσα αγωνιστική περίοδος

Κατά την αγωνιστική περίοδο, 2013-2014, o Α.Σ. Ηρακλής Κοζάνης διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έχοντας συγκεντρώσει 7 νίκες, 18 ήττες και 1 μηδενισμό, κατέλαβε την 13η και πρότελευταία θέση της τελικής βαθμολογίας με αποτέλεσμα να υποβιβαστεί. Μολαταύτα, ο καλαθοσφαιριστής του συλλόγου Δημήτρης Ντισλής αναδείχθηκε πρώτος σκόρερ τόσο του Πρωταθλήματος του Ομίλου Βορρά όσο και ολόκληρης της κατηγορίας σημειώνοντας 579 πόντους. Αυτό συνέβη για δεύτερη συνεχόμενη χρονιά καθώς ο ίδιος παίκτης είχε αναδειχθεί κορυφαίος σκόρερ της Γ' Εθνικής την προηγούμενη περίοδο.

Έδρα του συλλόγου είναι το Κλειστό Γυμναστήριο «Ιωάννης Σκαρκαλάς», χωρητικότητας 1.530 θέσεων. Πρόεδρος του διοικητικού συμβουλίου είναι ο Μιχάλης Μαλούδης. Καθήκοντα πρώτου προπονητή διατηρεί ο Ζήσης Τζιλίνης με βοηθό το Δημήτρη Βαλταδόρο. Το ρόστερ του Ηρακλή Κοζάνης για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Νίκος Ανδρίτσος | 1982 |  | 2,01 |  |
|  | Γιώργος Γιαννουζάκος | 1975 |  | 1,98 |  |
|  | Δημήτρης Γίδαρης | 1995 |  | 1,75 |  |
|  | Αλέξης Καρέντζος | 1997 |  | 1,83 |  |
|  | Αντώνης Κυρίτσης | 1975 |  | 1,94 |  |
|  | Κώστας Μαλτέζος | 1995 |  | 1,95 |  |
|  | Δημήτρης Μάστορας | 1983 |  | 1,97 |  |
|  | Γρηγόρης Μιχαηλίδης | 1979 |  | 1,90 |  |
|  | Γιώργος Μούκας | 1988 |  | 1,96 |  |
|  | Δημήτρης Μπούσιος | 1995 |  | 1,85 |  |
|  | Σταύρος Μπράχος | 1997 |  | 1,90 |  |
|  | Δημήτρης Ντισλής | 1978 |  | 1,83 |  |
|  | Σωτήρης Ντόβας | 1989 |  | 1,93 |  |
|  | Θοδωρής Παράσχος | 1994 |  | 1,86 |  |
|  | Φίλιππος Σιώμος | 1981 |  | 2,00 |  |
|  | Βασίλης Tσακμάκης | 1991 |  | 1,77 |  |
|  | Γιώργος Τσιακλαγκάνος | 1993 |  | 1,91 |  |
|  | Βασίλης Τσιώγκας | 1996 |  | 1,85 |  |
|    **Προπονητής** |
|  | Ζήσης Τζιλίνης |  | Coach |  |  |
| *Δεδομένα: Μάιος 2014* |

Τμήμα καλαθοσφαίρισης γυναικών
------------------------------

### Ιστορικό

Κατά την αγωνιστική περίοδο 2009-10 ο σύλλογος συμμετείχε στο Πρωτάθλημα Γυναικών της Ε.ΚΑ.Σ.ΔΥ.Μ. τερματίζοντας στην 4η θέση της βαθμολογίας. Την επόμενη αγωνιστική περίοδο, 2010-11, ολοκλήρωσε τις αγωνιστικές του υποχρεώσεις στην 5η θέση, επίδοση που επανέλαβε και την επόμενη χρονιά, 2011-12.

### Τρέχουσα αγωνιστική περίοδος

Κατά την αγωνιστική περίοδο, 2012-2013, ο Α.Σ. Ηρακλής Κοζάνης έλαβε μέρος στο Πρωτάθλημα Γυναικών της Ε.ΚΑ.Σ.ΔΥ.Μ. ολοκληρώνοντας τις αγωνιστικές του υποχρεώσεις στην 1η θέση του βαθμολογικού πίνακα. Παράλληλα κέρδισε μία θέση στο ειδικό Πρωτάθλημα Ανόδου στην Α2 Εθνική Κατηγορία.

Έδρα του συλλόγου είναι το Κλειστό Γυμναστήριο «Ιωάννης Σκαρκαλάς», χωρητικότητας 1.530 θέσεων.

Παραπομπές
----------

1. ↑  «Ένωση Καλαθοσφαιρικών Σωματείων Δυτικής Μακεδονίας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
2. 1 2 3 4 5 6  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
3. ↑  «Ελευθερούπολη-Ηρακλής μπαράζ κατάταξης στην Γ΄ εθνική» Αρχειοθετήθηκε 2016-03-12 στο Wayback Machine. άρθρο στον ιστότοπο του συλλόγου «Διόσκουροι Κοζάνης 2004», 29 Απριλίου 2013.
4. ↑  «Ανέβηκαν στην Β΄ Εθνικός, Ελευθερούπολη και Ηρακλής Κοζάνης» Αρχειοθετήθηκε 2013-08-14 στο Wayback Machine. άρθρο στον ιστότοπο SuperBasket.gr, 9 Ιουλίου 2013.
5. ↑  «Η άνοδος στη Β΄Εθνική του Ηρακλή Κοζάνης κορυφαίο Μπασκετικό γεγονός των τελευταίων 30 ετών για την πόλη μας»[*νεκρός σύνδεσμος*], αναδημοσίευση επίσημης ανακοίνωσης του συλλόγου στον ιστότοπο Kozan.gr, 21 Ιουλίου 2013.
6. ↑  «Β" Εθνική (Βορράς) – 26η αγωνιστική… Στη Γ" Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
7. ↑  «Οι σκόρερς της Β" Εθνικής (τελική λίστα)», άρθρο στον ιστότοπο InfoBasket.gr, 7 Μαΐου 2014.
8. ↑  «Ο Ντισλής top scorer στη Γ’ εθνική», άρθρο στον ιστότοπο InfoBasket.gr, 22 Απριλίου 2013.
9. 1 2  «Βαθμολογίες», πληροφορίες στον επίσημο ιστότοπο της Ε.ΚΑ.Σ.ΔΥ.Μ.
10. 1 2  «Αποτελέσματα ΕΚΑΣΔΥΜ: Πρωταθλητής για πρώτη φορά στην ιστορία του ο Ηρακλής Κοζάνης!», άρθρο στον ιστότοπο WePlayBall.gr, 25 Μαΐου 2013.

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

  

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.ΚΑ.Σ.ΔΥ.Μ. 2021-2022 |
| --- |
|  |
| Α' Όμιλος | 
* Αίαντας Αμυνταίου
* Αναγέννηση Εράτυρας
* Άργος Ορεστικό
* Βελβεντό
* Ελπίδα Πέρδικας
* Ηρακλής Κοζάνης
* Λασσάνης Κοζάνης
* Π.Α.Ο. Κοζάνης
 |  |
|  |
| Β' Όμιλος | 
* Αναγέννηση Σερβίων
* Άρης Ατραπού
* Αρίων - Πτολεμαΐδα
* Διόσκουροι Κοζάνης
* Δύναμις Κοζάνης
* Εθνικός Κοζάνης
* Ελίμεια
* Π.Α.Ο.Κ. Μεσοποταμίας-Καστοριάς
 |

 |